laion/Wikipedia-Exotic huggingface dataset:
תליקומיס

תליקומיס (שם מדעי: Telicomys) הוא סוג של מכרסם דמוי-קביה גדול נכחד ממשפחת דינומיסיים שנכחדה כולה למעט הפקרנה מאמריקה הדרומית, הקרובה לקביתיים. מאובני מכרסם זה התגלו בתצורות סולימואס (Solimões Formation) שבברזיל בשנת 1928. מכרסם פרהיסטורי זה חי בסוף תקופת המיוקן ואולי גם בתחילת הפליוקן בברזיל והגיע לגובה 2 מטרים ולמשקל חצי טון, אצל המין Telicomys gigantissimus. דבר זה הופך אותו לגדול שבכל המכרסמים, קטן רק מהפוברומיס (Phoberomys), הג'וספורטיגסי והבונה הענק מאמריקה הצפונית. הוא היה דומה במראהו לפרסתן עם רגליים ארוכות וחזקות שנועדו לריצה והיה בעל לסתות חזקות עם חותכות גדולות. הוא ניזון מצמחי מים ושיחים בערבות הקדומות ואולי היה מעט אמפיבי. מדיה וקבצים בנושא תליקומיס בוויקישיתוף תליקומיס, באתר האנציקלופדיה של החיים (באנגלית) תליקומיס, באתר GBIF (באנגלית)
תוסיתה ג'איאסונדרה

תוסיתה ג'איאסונדרה (באנגלית: Thusitha Jayasundera; נולדה בשנת 1971) היא שחקנית ילידת סרי לנקה החיה בממלכה המאוחדת. ג'איאסונדרה נולדה ב-1971 בסרי לנקה. ב-1993 סיימה את לימודיה באקדמיה המלכותית לאמנות הדרמה. ג'איאסונדרה שיחקה בתפקיד טושורה "טאש" בנדרה בסדרת הדרמה הרפואית "הולבי סיטי" של ה-BBC במשך שלוש שנים. מ-2003 עד 2006 גילמה את סמלת בילוש רמאני דה קוסטה בדרמה המשטרתית "The Bill" של רשת ITV. היא הופיעה בתפקיד אורח בדמות סמלת בילוש איישה מסעוד בסדרה "עדות אילמת" של ה-BBC. בתיאטרון שיחקה ג'איאסונדרה במחזה "סוס מלחמה", עיבוד של התיאטרון המלכותי הלאומי לרומן באותו שם מאת מייקל מורפורגו. ב-2009 הופיעה במחזה "Dreams of Violence" מאת סטלה פהילי עבור להקת התיאטרון "Out of Joint" שהועלה בתיאטרון סוהו. ב-2015 וב-2017 הופיעה ג'איאסונדרה בסדרת הדרמה של ה-BBC "דוקטור פוסטר" בכיכובה של סוראן ג'ונס. תוסיתה ג'איאסונדרה, ברשת החברתית אקס (טוויטר) תוסיתה ג'איאסונדרה, במסד הנתונים הקולנועיים IMDb (באנגלית) תוסיתה ג'איאסונדרה, במסד הנתונים הקולנועיים KinoPoisk (ברוסית) "Thusitha Jayasundera — RADA". www.rada.ac.uk (באנגלית בריטית). "Dreams of Violence | Out of Joint". web.archive.org. 25 בפברואר 2013. {{cite web}}: (עזרה) "Doctor Foster - Ros Mahendra - BBC One". BBC.
מגזוסטרודון

מגזוסטרודון (שם מדעי: Megazostrodon; משמעות השם מיוונית: "חגורת שיניים גדולה", על שם החלקים שסביב הטוחנות שלו) הוא סוג של יצור דמוי יונק נכחד אשר חי בעידן המזוזואיקון והיה מאבותיהם של היונקים המודרניים. הוא נמצא ב-1968 בלסוטו, דרום אפריקה. הוא חי בין סוף הטריאס לתחילת היורה. המגזוסטרודון דמה לחדף, באורך 10–12 ס"מ בלבד, והיה בעל מבנה המזכיר מצד אחד יונקים אמיתיים אך היה בעל מספר הבדלים, למשל מבנה שונה של חוליות השדרה וקיומה של בליטה מעל עצם הבריח, שהזכירו את אבותיו הקיינודונטיים. ככל הנראה הוא היה המפותח שבדמויי היונקים. המגזוסטרודון היה בעל מוח גדול יחסית, חוטם מחודד ושיניים חדות שהותאמו לטריפת חיות קטנות יותר כמו לטאות וחרקים. אזור המוח מראה שחוש הריח שלו היה מפותח מאוד, בדומה לחדפים רגילים. ייתכן שהיה פעיל בלילה כדי להימנע מתחרות וטריפה עם הדינוזאורים וזוחלים נוספים. ככל הנראה היה בעל דם חם, על מנת לפעול בשעות לילה, וייתכן שאף היה מכוסה פרווה. מדיה וקבצים בנושא מגזוסטרודון בוויקישיתוף מגזוסטרודון, באתר האנציקלופדיה של החיים (באנגלית) מגזוסטרודון, באתר GBIF (באנגלית)
נדופ

נדופ (בצרפתית: Ndop) היא עיירה שנמצאת באזור הצפון-מערבי של קמרון. העיירה ממוקמת בצפון-מערב קמרון, כ-95 קילומטרים מהגבול של קמרון עם ניגריה. היא נמצאת כ-245 קילומטרים מעיר הבירה יאונדה וכ-30 ק"מ מבירת האזור במנדה. נדופ נמצאת ליד הכביש הלאומי N11. הטמפרטורה הממוצעת היא 20 מעלות צלזיוס. החודש הכי חם הוא פברואר (24 מעלות צלזיוס). החודש הכי קר הוא יוני (18 מעלות צלזיוס). כמות המשקעים הממוצעת היא 1,592 מילימטרים בשנה. חודש ספטמבר הוא החודש שיש בו הכי הרבה גשם (317 מ"מ גשם), וחודש ינואר הוא החודש שיש בו הכי פחות גשם (6 מ"מ גשם). מדיה וקבצים בנושא נדופ בוויקישיתוף אתר האינטרנט הרשמי של נדופ Site de la primature - Élections municipales 2002 (בצרפתית) Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV (בצרפתית) Charles Nanga, La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996, Mémoire ENA. (בצרפתית) נדופ, באתר נדופ (ב־) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
פסטיבל בום בוקס

פסטיבל הבום בוקס (Boom Box) היה פסטיבל מוזיקה ישראלי שהתקיים אחת לשנה משנת 2014 ועד שנת 2019 והופק על ידי קבוצת זאפה. הפסטיבל התקיים בדרך כלל בחודש ספטמבר, בפארק נחל חדרה. בפסטיבל השתתפו לאורך השנים אמנים ישראליים כגון אביאור מלסה, אברהם טל, איזי, אליעד, ברי סחרוף, ג'ימבו ג'יי, דודו טסה, דודו פארוק, הדג נחש, התקווה 6, חנן בן ארי, טונה, מרסדס בנד, נטע ברזילי, סאבלימינל, עידו B וצוקי, פלד, רביד פלוטניק, Full Trunk, Balkan Beat Box ועוד. טווח מחירי הכרטיסים נע בין 179 שקלים ל-210 שקלים, ומערך הסעות הוצע למבקרים. מאז פרוץ מגפת הקורונה לא התקיים הפסטיבל. אתר האינטרנט הרשמי של פסטיבל בום בוקס פסטיבל בום בוקס, ברשת החברתית פייסבוק
היינריך, נסיך פרוסיה (1747–1767)

היינריך, נסיך פרוסיה (בגרמנית: Prinz Heinrich von Preußen;‏ 30 בדצמבר 1747 - 26 במאי 1767) היה בנו השני של אוגוסט וילהלם, נסיך פרוסיה, אחיו של פרידריך הגדול. אחיו הגדול היה פרידריך וילהלם השני, מלך פרוסיה. היינריך נולד ב-30 בדצמבר 1747 בברלינר שטאטשלוס, שבברלין, בירת ממלכת פרוסיה. אביו היה אוגוסט וילהלם, נסיך פרוסיה בנו של פרידריך וילהלם הראשון, מלך בפרוסיה אשר כונה "המלך החייל", ואמו הייתה לואיזה, דוכסית בראונשווייג-וולפנביטל, בתם של פרדיננד אלברכט השני, דוכס בראונשווייג-וולפנביטל ואנטוניטה, נסיכת בראונשווייג-לינבורג. ב-16 בינואר 1748 הוא קיבל את תואר אביר מסדר העיט השחור, וב-20 בספטמבר 1764 הוא הפך לקפטן ומפקד פלוגה בגדוד ה-1 של המשמר. בספטמבר אותה שנה הוא מונה למפקד, וב-26 באפריל 1767 הוא מונה לגנרל מיור בצבאו של פרידריך השני. בגיל 17 הפך קולונל הנס פון בלומנטל, מפקד חיל המשמר, לאחד הנאמנים של הנסיך. כתוצאה מכך, הוא ואחיו פרידריך וילהלם בילו זמן רב באחוזת הקולונל בפארץ. הנסיך הנרי היה קפטן צעיר ומבטיח בחיל המשמר, ודודו המלך תלה בו תקוות גדולות. עם זאת, במאי 1767 הוא הוביל את גדודו לברלין במצעד, וכאשר עצר באחוזת פון קלייסט בפרוצן, הוא נדבק באבעבועות שחורות ומת ב-26 במאי, למרבה צערו של דודו. היינריך, נסיך פרוסיה, באתר "Find a Grave" (באנגלית)
רעידת האדמה בחמה (1157)

רעידת האדמה של שנת 1157 היא רעידת אדמה שהתרחשה באזור העיר חמה שבסוריה ב-12 באוגוסט 1157 בעוצמה של יותר מ-7 בסולם מגניטודה לפי מומנט. ישנם עדויות על כך שרעידות אדמה קטנות יותר אירעו באותו האזור במשך שנה שלמה לפני רעידת האדמה המרכזית. ברעידת האדמה נהרגו ונפצעו כ-8,000 איש, רובם היו מהעיר חמה. Ambraseys, Nicholas N. (2004). "The 12th century seismic paroxysm in the Middle East: a historical perspective" (PDF). Annals of Geophysics. National Institute of Geophysics and Volcanology. 47 (2–3): 733, 738, 745, 750. National Geophysical Data Center / World Data Service (NGDC/WDS), Significant Earthquake Database, National Geophysical Data Center, NOAA, doi:10.7289/V5TD9V7K
רעידת האדמה בדמשק (847)

רעידת האדמה של שנת 847 היא רעידת אדמה שהתרחשה באזור העיר דמשק שבסוריה ב-24 בנובמבר 847 בעוצמה של 7.3 בסולם מגניטודה לפי מומנט. מחקרים שנערכו במהלך העשור השני של המאה ה-21 מלמדים שרעידת האדמה בחמה הייתה חלק מסדרת רעידות אדמה, שהתרחשו באזור שכלל את דמשק שבדרום, אנטיוכיה בצפון, ומוסול במזרח. לפי ההיסטוריון והסופר אל-דהאבי מהמאה ה-13 רעידת האדמה גרמה למותם של כ-20 אלף אנשים באנטיוכיה, וכ-50 אלף אנשים במוסול. רעידת האדמה נחשבת לאחד מרעידות האדמה החזקות ביותר שאירעו באזור בקע ים המלח. אירעו רעידות אדמה נוספות במספר ערים ועיירות אחרות במזרח התיכון, גם כן בשנת 847 לספירה, כנראה אפילו באותו יום (24 בנובמבר). רעידת האדמה באנטיוכיה ב-847 הייתה כנראה אותה רעידת האדמה שהחריבה את דמשק ב-24 בנובמבר 847. רעידת האדמה בדמשק החלה עם שחר ונמשכה עד הצהריים לפחות. חלק מהמסגד האומי נהרס ברעידת האדמה והמינרט שלו נפל. גשרים ובתים קרסו, ואבנים ענקיות נעקרו ממקומן. רעידת האדמה גרמה גם נזקים בערים חומס שבלבנון, וגם באזור אל-ג'זירה שבמסופוטמיה. בנוסף לכך הייתה גם רעידת אדמה גדולה במוסול (שנמצאת כיום בעיראק), בה נהרגו עד 50,000 אנשים. Grünthal G.; Hakimhashemi A.; Schelle H.; Bosse C.; Wahlström R. (2009). "The long-term temporal behaviour of the seismicity of the Dead Sea Fault Zone and its implication for time-dependent seismic hazard assessments". Scientific Technical Report STR09/09. Deutsches GeoForschungsZentrum GFZ. p. 18. נבדק ב-16 בפברואר 2013. {{cite web}}: (עזרה) Sbeinati, Mohamed Reda; Darawcheh, Ryad; Mouty, Mikhail (ביוני 2005). "The historical earthquakes of Syria: an analysis of large and moderate earthquakes from 1365 B.C. to 1900 A.D." (PDF). Annals of Geophysics. 48 (3): 365. נבדק ב-29 בינואר 2012. {{cite journal}}: (עזרה)
מגנוט

באלקטרומגנטיות קלאסית, מִגְנוּט (או מגנטיזציה) הוא השדה הווקטורי המסמן את צפיפות מומנטי הדיפול המגנטיים בחומר מגנטי, ואת כיוונם. עבור תחום הומוגני בנפח V, שבו N דיפולים מגנטיים m, המגנוט M מוגדר: M = N V m = n m {\displaystyle \mathbf {M} ={\frac {N}{V}}\mathbf {m} =n\mathbf {m} } במערכת היחידות הבינלאומית נמדד המגנוט ביחידות אמפר למטר, A/m. פולריזציה ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
פוקיונגוזאורוס

פוקיונגוזאורוס (שם מדעי: Pukyongosaurus) הוא סוג של דינוזאור זאורופוד דמוי-טיטנוזאור אשר חי בתחילת הקרטיקון של אסיה. המאובנים שלו התגלו בקוריאה הדרומית בשנת 2001 בידי דונג שימינג (Dong Zhiming). עם זאת חוקרים אחרים שבדקו את ממצאי המאובנים מעריכים שהללו השתייכו לאאולופוס ועקב מחסור בממצאים מעריכים שהסוג חסר משמעות כיום. מאובנים אלה כללו בעיקר חוליות ועצמות בריח קטנים המקשים על זיהוים המדויק אך מוכיחים שהיה קרוב רחוק של הטיטנוזאורים העצומים או של הממנצ'יזאוריים ארוכי הצוואר והיה קרוב בעיקר לדינוזאור האפריקני ג'ננסיה. מדיה וקבצים בנושא פוקיונגוזאורוס בוויקישיתוף פוקיונגוזאורוס, באתר GBIF (באנגלית)
יוהנס אגשטיין

יוהנס אגשטיין (בגרמנית: Johannes Eggestein, נולד ב-8 במאי 1998 בהאנובר שבגרמניה) הוא כדורגלן גרמני המשחק בזנקט פאולי בעמדת החלוץ. יוהנס אגשטיין הוא אחיו הצעיר של מקסימיליאן אגשטיין, אף הוא כדורגלן. אגשטיין שיחק בנוער של ורדר ברמן החל משנת 2013, כאשר היה בן 15. בשלוש העונות הראשונות שלו בנוער של ורדר ברמן, סיים אגשטיין כמלך השערים של הליגה. ביוני 2016 חתם אגשטיין על חוזה מקצועני בקבוצה הבכירה של ורדר ברמן, כאשר בשנים הראשונות הוא שיחק בעיקר בקבוצת המילואים. באוגוסט 2016 ערך אגשטיין את הופעת הבכורה שלו בקבוצה הבכירה של ורדר ברמן, כשנכנס כמחליף במשחק הגביע הגרמני, בו ניצחה ברמן את שפורטפרוינדה לוטה. בעונת 2016/17 אגשטיין לא שיחק כלל בקבוצה הבכירה, ובעונת 2017/18 ערך שבע הופעות ליגה. את שער הבכורה שלו בקבוצה הבוגרת של ורדר ברמן הבקיע אגשטיין באוגוסט 2018, מול פורמטיה וורמס במסגרת הגביע הגרמני. בעונת 2018/19 אגשטיין תפס מקום בכיר יותר בקבוצה, והבקיע ארבעה שערים ב-23 הופעות, וסיים עם קבוצתו במקום השמיני בבונדסליגה. בעונת 2019/20 איבד אגשטיין את מקומו בהרכב, וערך 14 הופעות ליגה בלבד. קבוצתו הצליחה להישאר בליגה רק לאחר מבחני הישרדות נגד היידנהיים. באוקטובר 2020 הושאל אגשטיין לעונה אחת לל.א.ס.ק. לינץ מהבונדסליגה האוסטרית, ובה כבש 12 שערי ליגה ב-28 הופעות. באגוגסט 2021 עבר לרויאל אנטוורפן מליגת העל הבלגית. אגשטיין שיחק בכמה מנבחרות הצעירים של גרמניה, וערך 11 הופעות בנבחרת גרמניה בכדורגל עד גיל 21, בהן הבקיע שני שערים. מדיה וקבצים בנושא יוהנס אגשטיין בוויקישיתוף יוהנס אגשטיין, באתר Transfermarkt יוהנס אגשטיין, באתר Soccerway יוהנס אגשטיין, באתר WorldFootball.net יוהנס אגשטיין, באתר FootballDatabase.eu
לפני ששלטנו על הארץ

לפני ששלטנו על הארץ (באנגלית: Before We Ruled the Earth) היא מיני-סדרת טלוויזיה פלאונטולוגית של ערוץ דיסקברי שעלתה ב-9 בפברואר 2003 וכללה 2 פרקים. סדרה זו עוסקת בהיסטוריה האנושית על כדור הארץ במשך הפליסטוקן לפני 1,700,000 עד תחילת ההולוקן לפני 10,000 שנה ומסיימת בפלאו-אינדיאנים שהגיעו וכבשו את אמריקה. קרייני הסדרה הם השחקנים לינדה האנט (פרק ראשון) וג'ון סלאטרי (פרק שני). לצוד או להיות ציד: הפרק הראשון מתחיל לפני 1.5 מיליון שנה באתיופיה, אז פרטי הומו ארגסטר שחיו בין העצים להגנה מגלים פגר טרי של החתול הקדום מגנתריאון ומחליטים לגנוב פיסות בשר. החתול מוצא אותם והם בורחים במהירות אל הענפים אך אחד מהם נתפס ונהרג מניבי החתול. בהמשך נראה ההומו ארקטוס אשר היה הראשון שיצא מאפריקה והחל לשלוט באש. אדם זה גם השתמש בכלים וניצל את אלה ואת האש לציד חיות גדולות כמו האייל מגלוצרוס הענקי. עם זאת הוא לא ידע לספק חומרים חדשים לאש וכשהאש דעכה החיות נמלטו ממנו. בהמשך הוא גילה דרך לאחסן את האש גם ללא מקור ראשי. בעידן הקרח האחרון חיו באירופה הניאנדרתלים אשר ניזונו מציד ביזונים גדולים בקור. כשקבוצה אחת מנסה לצוד והביזון בורח לה מתברר שהוא נהרג בחצים מוטלים בידי אנשים חדשים מותאמים יותר לאזור המשתנה - אנשי קרו מניון, ההומו סאפיינס הראשונים. השתלטות על החיות: הפרק השני מתחיל בסיומו של עידן הקרח בו אנשים קדומים, הקרו מניון צדו ממותות בציד מסוכן שלעיתים נהרגו בו ציידים, אך היו חייבים את הבשר והעורות כדי לשרוד. לאחר עידן הקרח הממותות כנראה נכחדו והם שרדו במערות, בהם נתקלו בדוב המערות העצום והקטלני. על מערות אלה ציירו ופיסלו את יצירות האמנות הראשונה, בו מתוארים ציד של שור הבר. בהמשך ראשוני האינדיאנים, הפלאו-אינדיאנים צדו ביערות אמריקה הקדומים לצד זאבים רעבים והעצלן הענק מגלוניקס. הם עברו לערבות העשב הגדולות בהם שגשגו מאות ביזונים. בשביל לצוד אותם הם נאלצו להסתתר ולתקוף ממחבוא בטוח. כשאחד הציידים נתקל בנחש, צועק והציד נמלט הוא נאלץ להישאר למחרת במחנה. שאר הציידים מצליחים להבריח עדר ענקי של ביזונים למדרון בעמק, אליו הם נופלים למוות. עם זאת פרט אחד בורח היישר אל המחנה ורק הצייד שנשאר במחנה הורג אותו. מפלצות שפגשנו - סדרת טבע דומה של ה-BBC ללכת עם אנשי מערות - סדרה טבע דומה ונוספת של ה-BBC "לפני ששלטנו על הארץ", במסד הנתונים הקולנועיים IMDb (באנגלית) "לפני ששלטנו על הארץ", במסד הנתונים הקולנועיים KinoPoisk (ברוסית)
מזראטי קופה

מזראטי קופה (באיטלקית: Maserati Coupé, קרויה גם: Maserati 4200 GT) היא מכונית ספורט מהודרת המוגדרת כגראן טוריסמו מתוצרת יצרנית הרכב האיטלקית מזראטי שיוצרה בין השנים 2001–2007. יוצרו 13,423 יחידות. 2 דלתות, 4 מושבים - קופה. 2 דלתות, 2 מושבים - רודסטר. "Spyder" - יוצר בין השנים 2001-2007, יוצרו 3,889 יחידות. "Coupé" - יוצר בין השנים 2002-2007, יוצרו 6,449 יחידות. "GranSport" - יוצר בין השנים 2004-2007, יוצרו 2,613 יחידות. "GranSport Spyder" - יוצר בין השנים 2005-2007, יוצרו 472 יחידות. בין 0-100 קמ"ש היא 5.0 שניות (דגם "Spyder"). בין 0-100 קמ"ש היא 4.9 שניות (דגם "Coupé"). בין 0-100 קמ"ש היא 4.85 שניות (דגם "GranSport"). בין 0-100 קמ"ש היא 4.95 שניות (דגם "GranSport Spyder"). "מזראטי קופה" דגם "4200 GT" - מבט לתא הנהג "מזראטי קופה" דגם "4200 GT" - מבט לתא הנהג "מזראטי קופה" דגם "4200 GT" "מזראטי קופה" דגם "4200 GT" "מזראטי קופה" דגם "4200 GT" "מזראטי קופה" דגם "4200 GT" "מזראטי קופה" "מזראטי קופה" "מזראטי קופה", שנת 2002 - מבט למנוע V8 צילינדרים "מזראטי קופה" דגם "GranSport" "מזראטי קופה" דגם "GranSport" - מבט ללוח מחוונים "מזראטי קופה" דגם "Gransport Spyder", שנת 2006 "מזראטי קופה" דגם "Gransport Spyder" מזראטי מדיה וקבצים בנושא מזראטי קופה בוויקישיתוף מזראטי קופה, סרטון באתר יוטיוב מזראטי קופה, סרטון באתר יוטיוב אתר הבית של מזראטי מזראטי גראן טוריסמו webcitation.org/5VxjouS44 "מזראטי קופה" topspeed.com/cars/maserati/2002-2007-maserati-coupe מזראטי גראן טוריסמו maseratiusa.com/maserati/us/en/models/granturismo מזראטי ספיידר cambiocorsa uk.cars.yahoo.com/carandriving/reviewnew/maserati_spyder_cambiocorsa
אוהליה

אוּהְליָה (באוקראינית Угля; בהונגרית: Uglya, אוגליה; ביידיש: איגלא) הוא כפר במחוז זקרפטיה שבמערב אוקראינה מצפון לעיר טיאצ'יב. עד שנת 1918 היה האזור במחוז מרמורש שבממלכת הונגריה, ומשנת 1919 עד 1939 ברפובליקה הצ'כוסלובקית. בימי מלחמת העולם השנייה היה המחוז תחת כיבוש הונגרי ובשנת 1945 סופח לאוקראינה, אז רפובליקה בברית המועצות. יהודים תועדו לראשונה בשנת 1746 אז ישבו שם שלושה יהודים בלבד. במפקד שנערך בשנת 1768 התפקדו בכפר שלוש משפחות יהודיות (12 נפשות) וב-1830 עלה מספר היהודים ל-72, כולם באו מגליציה ושמרו על אורח חיים מסורתי. הקהילה היהודית החלה להתארגן במהלך המאה ה-19, נבנה בה מקווה ונוסדה חברה קדישא. באמצע המאה ה-19 נבנה בית כנסת עשוי עץ ובמרוצת השנים הוקמו שלושה בתי מדרש. אחד שימש את חסידי ספינקה, באחר התפללו חסידי דולינה, והשלישי היה של חסידי ויז'ניץ, סיגט ואחרים. בשנת 1910 ישבו בכפר 707 יהודים. במפקד משנת 1930 ישבו בכפר 600 יהודים מתוך 4,862 תושבי הכפר. בשנת 1941 התפקדו באיגלה 669 יהודים ובקיץ של אותה השנה גירשו ההונגרים יהודים חסרי אזרחות הונגרית. גם יהודים שהיו אזרחים הונגרים פותו להצטרף למסע מזרחה בתקווה למצוא מקומות עבודה פנויים. תוך שבועות אחדים גורשו וברחו מהאזור כ-450 יהודים. רוב המגורשים נרצחו באתר ההריגה של יהודי הונגריה ליד העיר קמניץ-פודולסקי. משפחה אחת שוחררה וכמה יהודים שהכדורים לא פגעו בהם נמלטו. ב-19 במרץ 1944 נכנס הצבא הגרמני להונגריה והיהודים המעטים שנותרו בכפר נאספו באיסרו חג פסח לבית הכנסת ומשם הובלו לתחנת הרכבת של בושטינה, כ-20 ק"מ מהכפר, ולאחר מכן הוסעו לגטו בעיר מאטסלקה, שם הוחזקו כ-17,000 יהודים רובם תחת כיפת השמיים. במאי 1944 שולחו יושבי הגטו למחנה השמדה אושוויץ. רוב הניצולים מבין יהודי הכפר עלו אחרי המלחמה לארץ ישראל. אוגל'א, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 11–12. (נתוני האוכלוסין בספר מבוססים ברובם על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא אוהליה בוויקישיתוף קהילת אוהליה באתר בית התפוצות "אוהליה", באתר JewishGen (באנגלית) שלמה יעקב גרוס, יצחק יוסף כהן, ספר מארמארוש: מאה וששים קהילות קדושות ביישובן ובחורבנן, תל אביב, תשמ"ג, עמ' 314–317, באתר היברובוקס
עמותת אלון

עמותת אלון, או בשמה המלא אלון - עמותה למעורבות חברתית, הייתה עמותה שפעלה בישראל בשנים 1998–2010. בראש העמותה עמד לאורך כל שנות פעילותה שחר בארי, אחד ממייסדיה. העמותה הוקמה ב-1998 על ידי קבוצת סטודנטים כפר-סבאיים. בשנותיה הראשונות הפעילה העמותה פרויקטים באמצעות סטודנטים מתנדבים. בשנת 2001 החלה העמותה להפעיל מתנדבי שנת שירות ומאז 2003 הוציאה גם גרעיני נח"ל. בשנת תשס"ח הפעילה העמותה כמות כוללת של כ-300 פעילים, מתוכם כ-100 מתנדבי שנת שירות שפעלו ב-12 מוקדים שונים בארץ. החל משנת 2005 הפעילה עמותת אלון את פרויקט "שנת התנדבות בקהילה" בערים ערביות. בניגוד לדעה הרווחת "שנת התנדבות בקהילה" אינה שירות לאומי ויש הפרדה ברורה בעמותה בין מתנדבי שירות לאומי למתנדבים הערבים. עם השנים גררה העמותה חובות כספיים רבים שאיתם התמודדה. המשבר הכלכלי העולמי בשנים 2008–2009 יצר מחסור חמור בתרומות (כפי שקרה בעמותות רבות), דבר שהגדיל את חובותיה של העמותה. העמותה נסגרה באפריל 2010, לאור צו פירוק שניתן על ידי בית משפט. בשנת תשס"ט (2008-2009) פריסת היישובים הארצית של עמותת אלון הייתה: קומונות מתנדבי שנת שירות: חצור הגלילית חדרה תל אביב בת ים לוד יבנה ירושלים באר שבע גרעיני נח"ל בפרק משימה: חדרה (גרעין הולצ'ין) לוד (גרעין הוס) באר שבע (גרעין הנה אני באה וגרעין הוי ויי) אחר: לוד (קבוצת שירות לאומי וחל"ת) יפו (סטודנטיות בוגרת שנת התנדבות) כפר סבא (חל"ת) מטרתה הרשמית של העמותה היא "צמצום פערים חברתיים דרך חינוך". מטרה זו מבוססת על תאוריה חברתית שלפיה מערכת החינוך הפכה במשך השנים לגורם ממיין (דהיינו- מוסד אשר מסווג את התלמידים על פי המעמדות החברתיים שאליהם הם משתייכים, וכך מנציח את הפערים החברתיים לדורות הבאים). על ידי שבירה של ההכוונה המעמדית הנ"ל ("הסללה", מלשון "מסלול") מאמינים בעמותה כי ניתן לאפשר לחניכים לממש את הניידות החברתית שהחברה המודרנית-הדמוקרטית מתיימרת להציע. אף על פי שלעמותה אין מסמך אידאולוגי רשמי וכתוב, היא מתאפיינת לרוב בגישה אידאולוגית של שמאל חברתי. מאז ההצטרפות של העמותה למסלול הנח"ל נוצר בעמותה הווי סביב שמותיהם של גרעיני הנח"ל שלה. מחזורי העמותה נקראים לפי אותיות הא"ב בתוספת סיומת לון. כלומר, המחזור הראשון שיצא לנח"ל הוא מחזור אלון, זה שאחריו הוא בלון והמחזור בשנת תשס"ח הוא ולון. לפני ההצטרפות של העמותה לנח"ל מתנדבי שנת השירות היו רשומים דרך התנועה הקיבוצית ושם הגרעין הראשון - הוא לון. שמות הגרעינים של העמותה גם הם מסודרים על פי סדר הא"ב, בהתאמה עם המחזור בעמותה. בשמות הגרעינים נוכחות ברורה של מוטיבים אתיופים, משום שאוכלוסיית היעד של הפרויקטים בעמותה רובה אתיופית. צירוף כלל השמות האמהרים של הגרעינים יוצר את הרצף בנדלאי הולצ'ין וורקנש שפירושו - כולנו ביחד הזהב שלך. ברוב שנות פעילותה היו לכל קומונה בעמותה רכז/ת, אשר ליווה את פעולת הקומונה מההיבט המקצועי כמו גם החברתי. לכל אזור (מס' קומונות) יש מנחה, אשר מתכלל את עבודת הרכזים.
פיאט 60 HP

פיאט 60 HP (באיטלקית: Fiat 60 HP) היא מכונית סלון, בתצורת קבריולה, מסוג "טורפדו" (אנ'), מתוצרת קונצרן הרכב האיטלקי פיאט אשר יוצרה בין השנים 1904–1906. סך הכל יוצרו 86 יחידות. מספר נוסעים: 5 (סדרה ראשונה), 6 (סדרה שנייה), 7 ב-3 שורות (סדרה שלישית). מנוע קדמי. מנוע הנעה אחורית. סדרה ראשונה - יוצרה בין השנים 1904-1905. סדרה שנייה - יוצרה בשנת 1906. סדרה שלישית - יוצרה בין השנים 1907-1909. פיאט 4 HP פיאט 10 HP פיאט 12 HP פיאט Brevetti פיאט זירו מדיה וקבצים בנושא פיאט 60 HP בוויקישיתוף "פיאט 60 HP", חמישה נוסעים rmsothebys.com/en/auctions/HF14/Hershey/lots/r147-1905-fiat-60-hp-five-passenger-tourer-by-quinby "פיאט 60 HP" כולל תמונות conceptcarz.com/z21834/fiat-60-hp "פיאט 60 HP" sportscarmarket.com/profile/1905-fiat-60-hp-5-passenger-tourer "פיאט 60 HP" - מפרט fiat.modeles.free.fr/modeles/gammes_annees/planches_1899-1973
וילחיבקה

וילחיבקה (באוקראינית: Вільхівка; בהונגרית: Ölyvös, אֶייְוֶוש; ברוסית: Ольховка, אולחובקה; בצ'כית: Vlachovo, ולחובו; בסלובקית: Oljachova, אוליאחובה; ביידיש: לאכיף) הוא כפר במחוז זקרפטיה שבמערב אוקראינה. עד שנת 1918 היה האזור במחוז מרמורש שבממלכת הונגריה, ומשנת 1919 עד 1939 ברפובליקה הצ'כוסלובקית. בימי מלחמת העולם השנייה היה המחוז תחת כיבוש הונגרי ובשנת 1945 סופח לאוקראינה, אז רפובליקה בברית המועצות. ראשוני היהודים הגיעו למקום בתחילת המאה ה-19 והתפרנסו ברובם מחקלאות. בשנת 1941 גויסו גברי העיר לעבודות כפייה ובסוף אותה שנה גורשו מהעיר מספר משפחות ללא אזרחות הונגרית. באמצע מאי 1944 שולחו יהודי העיר להשמדה במחנה אושוויץ. או'יוו'ש (לאכיף), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 13. (נתוני האוכלוסין בספר מבוססים ברובם על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) "וילחיבקה", באתר JewishGen (באנגלית) ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וילחיבקה".
אגשטיין

אגשטיין (בגרמנית: Eggestein) הוא שם משפחה גרמני. האם התכוונתם ל... היינריך אגשטיין (אנ') – מדפיס גרמני בן המאה ה-15 יוהנס אגשטיין – כדורגלן גרמני, אחיו הצעיר של מקסימיליאן מקסימיליאן אגשטיין – כדורגלן גרמני, אחיו הגדול של יוהנס
בוסי

בוסי הוא שם משפחה. האם התכוונתם ל... דודו בוסי – סופר ישראלי לואיג'י בוסי – ארכיבר, היסטוריון,סופר ופוליטיקאי איטלקי
טאראף

טאראף (ברומנית: Taraf) היא הרכב מוזיקלי קטן של לאוטארים מקובל אצל הצוענים, שמבצע מוזיקה קלה או מוזיקה עממית. הרכב הכלים של הטאראף משתנה ומותאם לפי חבל הארץ: במונטניה ובאולטניה הקובזה והצימבלום, במולדובה החצוצרה וחליל פאן, בטרנסילבניה קלרינט, בבאנאט הטאראגוט ובמרמורש גיטרה עם 2 עד 3 מיתרים. היו גם זמרים וזמרות וגם נגנים בעלי כישורים מיוחדים, שהפיקו צלילים מוזיקליים מכלים בלתי שגרתיים, עלים של עצים, גבעולי עשב, קליפת עץ לבנה, קשקש ועוד. בכל טאראף כמעט משתתפים אקורדיוניסט ולפחות כנר אחד. בראש הטאראף עומד בדרך כלל מנהיג המכונה וטאף (vătaf). בעבר הצוענים ברומניה היו משועבדים ונגזר מכך שזה היה גם מצבם של הלאוטארים בטאראף. מדיה וקבצים בנושא טאראף בוויקישיתוף למילה טאראף יש ברומנית גם מובן של כנופיה זה מין כלי נשיפה עממי דמוי קלרינט, אך גדול יותר, שיוצר צליל דמוי הסקסופון ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.